Λαχματζούν – η πολίτικη πίτσα με κιμά
Ξένη δημοσίευση
3 φλιτζ. τσαγιού αλεύρι για όλες τις χρήσεις, ελάχιστη ζάχαρη, ελάχιστο αλάτι, 1 φακελάκι ξερή μαγιά, 1 1/2 φλιτζ. τσαγιού χλιαρό νερό, 50 ml ελαιόλαδο, 400 γρ. κιμάς μοσχαρίσιος, από σπάλα, 1 ξερό κρεμμύδι, πολύ ψιλοκομμένο, 1 φλιτζ. τσαγιού κουκουνάρια, 4 ντοματάκια κονσέρβας, πολύ ψιλοκομμένα, 1/2 κουτ. γλυκού πάπρικα γλυκιά, 1 καυτερή πιπερίτσα (ή λιγότερο), πολύ ψιλοκομμένη, τα φύλλα από 1/2 ματσάκι μαϊντανό, πολύ ψιλοκομμένα, λεμόνι, για το σερβίρισμα, αλάτι, φρεσκοτριμμένο πιπέρι
Ρίχνουμε στον κάδο του μίξερ το αλεύρι, αλάτι, ζάχαρη και τη μαγιά, ανακατεύουμε με ένα κουτάλι και ρίχνουμε το χλιαρό νερό και το λάδι. Δουλεύουμε τα υλικά με τον γάντζο για 8-10 λεπτά, σε μέτρια ταχύτητα, μέχρι η ζύμη να ξεκολλά από τα τοιχώματα του κάδου -αν χρειαστεί ρίχνουμε ελάχιστο επιπλέον αλεύρι. Σκεπάζουμε τον κάδο με καθαρή πετσέτα και αφήνουμε τη ζύμη για 30 λεπτά σε σχετικά ζεστό μέρος της κουζίνας, μέχρι σχεδόν να διπλασιαστεί σε όγκο. Στη συνέχεια, την  χωρίζουμε σε 7-8 κομμάτια, τα πλάθουμε σε μπαλάκια, τα σκεπάζουμε ξανά με πετσέτα και τα αφήνουμε να φουσκώνουν πάλι για 30 λεπτά. Έπειτα, τα ανοίγουμε με τον πλάστη, σε αλευρωμένη επιφάνεια, σε μακρόστενο σχήμα (έτσι χωράνε 2 ή 3 κομμάτια στο ταψί).Βάζουμε στον κάδο του μίξερ όλα τα υλικά (εκτός από το λεμόνι) και τα δουλεύουμε καλά με το φτερό, μέχρι να φτιάξουμε ένα όσο το δυνατόν πιο ομοιογενές μείγμα.Προθερμαίνουμε το φούρνο στους 200°C στον αέρα.Βάζουμε να προθερμανθούν και οι δύο λαμαρίνες του φούρνου και να κάψουν καλά.Όταν ο φούρνος προθερμανθεί, βγάζουμε τις λαμαρίνες (με ειδικό γάντι για να μην καούμε) και απλώνουμε πάνω τους όσες ανοιγμένες ζύμες χωρούν. Σε καθεμία βάζουμε από 1-2 κουταλιές σούπας γέμιση, την οποία απλώνουμε καλά για να γίνει μια λεπτή στρώση.Ψήνουμε τα λαχματζούν για 12-15 λεπτά, μέχρι να ψηθεί ο κιμάς και η λεπτή ζύμη να γίνει τραγανή. Επαναλαμβάνουμε με τα υπόλοιπα υλικά. Σερβίρουμε τα λαχματζούν με φέτες λεμονιού για να στύψει όσο θέλει ο καθένας.
Αλεύρι (ζύμες),Μοσχαρίσιος κιμάς,Ντομάτα